als_Latn dik_Latn sna_Latn
7 produkte të dobishme për shëndetin dhe mitet e gabuara për to
7 produkte të dobishme për shëndetin dhe mitet e gabuara për to
2014-05-08
Kategoria: Ushqyerja e shëndetshme
Vaji i kokosit
Mit: Vaji i kokosit përmban shumë tepër yndyrna të ngopura prandaj nuk duhet konsumuar
E vërtetë: Jo të gjitha yndyrnat e ngopura janë të këqija apo të dëmshme. Vaji i kokosit përmban vlera ushqimore me efekte kuruese për organizmin.
Sekreti i vajit të kokosit qëndron tek acidi laurik (përqëndrimi i aciti laurik të kokosi varion nga 30-50%) – gjë që ndikon në shkatërrimin e molekulave lipide, duke ndihmuar thithjen e yndyrave në procesin e tretjes. Përveç kësaj, acidi laurik ka aftësi të forta antivirale, veprim antibakterial dhe antimikrobial dhe i sjell përfitime organizmit jo vetëm nga brenda por edhe nga jashtë, duke shërbyer si një eliksir universal i bukurisë, lëkurës dhe flokëve.
Kafeja
Mit: Kafeja është kafeinë, dhe kafeina ndikon negativisht në sistemet kardiovaskulare dhe nervore.
E vërtetë: Kafeja është e pasur me shumë antioksidantë dhe substanca të tjera për forcimin e imunitetit. Pirja e kafes në mënyrë të moderuar është një stimulues shumë i mirë për mirëqënien e organizmit.
Si kafeinë natyrale kafeja ndikon në përmirësimin e reagimit të neuroneve, në përshpejtimin e reagimeve të muskujve, forcimin e kujtesës. Kafeja parandalon diabetin e tipit II. Ajo gjithashtu përmirëson dëshirën seksuale, zvogëlon dëmin nga pirja e duhanit, duke pastruar nikotinën.
Qumështi i paskremuar
Mit: Ne mendojmë se qumështi i paskremuar ndikon në shtimin e peshës dhe se qumështi i skremuar përthithet më mirë nga organizmi dhe ruan trupin në formë.
E vërtetë: Qumështi i paskremuar ka shumë veti të dobishme, pasi është i pasur me shumë proteina dhe vitamina të domosdoshme për organizmin.
Studimet kanë treguar se përdorimi i qumështit pa yndyrë nxit oreksin dhe dëshirën për të konsumuar ushqime të shpejta. Gjithashtu qumështi pa yndyrë humbet shumë veti natyrale të qumështit që janë shumë të rëndsishme për shëndetin e syve dhe të lëkurës.
Kripa
Mit: Kripa është “vdekje e bardhë”.
E vërtetë: Mungesa e kripës në ushqim përkeqëson metabolizmin.
Kripa natyrale, e papërpunuar industrialisht përmban veti tejet jetësore për organizmin. Përveç klorol natriumit, në kripë gjenden shumë minerale të rëndësishme për mirëfunksionimin e tiroides, për përmirësimin e metabolizmit dhe për parandalimin e prodhimit të tepruar të kortizolit , një hormon stresi që shkakton shtim në peshë.
Çokollata
Mit: Çokollata shkakton puçra dhe shtim në peshë
E vërtetë: Çokollata e zezë ka veti tejet të vyera për organizmin
Studimet e fundit të Universitetit të Kembrixhit treguan se konsumi i çokollatës në masë të moderuar ndikon në reduktimin e goditjeve akute koronare dhe në reduktimin e presionit të lartë të gjakut. Gjithashtu sipas studimeve, personat që konsumojnë rregullisht çokollatë të zezë në sasi të vogla janë më elegantë se personat që përpiqen ta shmangin atë.
Vezët
Mit:Vezët provokojnë forcimin e arterieve dhe shkaktojnë diabet
E vërtetë: Vezët janë një burim ideal i proteinave të vlefshme.
Disa studime të kryera në vitin 2013 nga disa organizata kryesore shkencore amerikane dhanë përfundimin e qartë se nuk ka asnjë lidhje midis përdorimit të vezëve dhe shfaqjes së diabetit apo sëmundjeve të zemrës. Madje konsumi i rregullt i vezëve jo vetëm që nuk rrit vlerën e kolesterolit të dëmshëm, por shkatërron edhe kolesterolin e akumuluar më parë në organizëm. Proteinat e vezëve asimilohen në mënyrë të përkryer nga trupi i njeriut , gjithashtu vezët janë të pasura me hekur, lutein dhe zeaxanthin. Duhet vetëm të kihet kujdes që vezët të jenë nga pula të rritura dhe të ushqyera në kushte bio.
Kokoshkat
Mit: Kokoshkat janë një ushqim i shpejtë i dëmshëm
E vërtetë: Kokoshkat kanë shumë avantazhe dhe të mira për organizmin
Kokoshkat e gatshme që zakonisht konsumohen në kinema zakonisht nuk janë shumë të mira dhe kanë shumë kalori. Megjithatë, çdo gjë ndryshon kur ju i gatuani kokoshkat në shtëpi dhe jo në mikrovalë dhe kujdeseni që misri të jetë bio.Studiuesit në Universitetin e Scranton zbuluan se kokoshkat e freskëta të bëra vetë përmbajnë më shumë antioksidantë se sa përmbajnë frutat ose perimet me të njëjtën peshë.
Kokoshkat janë shumë të pasura me polifenol, që ndikon në zvogëlimin e rrezikut të kancerit dhe sëmundjeve kardiovaskulare.
als_Latn als_Latn unk als_Latn als_Latn als_Latn als_Latn als_Latn ltg_Latn als_Latn als_Latn als_Latn als_Latn als_Latn als_Latn als_Latn nso_Latn als_Latn als_Latn als_Latn mlt_Latn als_Latn als_Latn als_Latn als_Latn als_Latn als_Latn als_Latn lin_Latn als_Latn als_Latn als_Latn als_Latn